Alti Steinn Sveinbjörnsson og Vigfús Hróbjartsson hlutu styrki frá Byggðastofnun Tveir meistaranemendur við Landbúnaðarháskóla Íslands hljóta styrki frá Byggðastofnunar til að vinna að lokaverkefnum sínum á sviði byggðamála . Heildarupphæð styrkjanna er ein milljón króna og skiptist á milli þriggja umsækjenda . Viðfangsefnin snúast um hvernig byggja megi upp miðbæjarkjarna í þéttbýli , stöðu þorpa gagnvart stærri byggðakjörnum innan sama sveitarfélags og að kanna hvernig byggingar sem hýst hafa atvinnustarfsemi en gera ekki lengur geta nýst og eru nýttar í dag . Atli Steinn Sveinbjörnsson meistaranemi í skipulagsfræði fékk styrk fyrir verkefnið Greining á möguleikum í miðbæjaruppbyggingu á Húsavík og samanburður við byggðakjarna af svipaðri stærð . Atli Steinn mun skoða þætti í smærri byggðarkjörnum sem nota má við uppbyggingu miðbæjarkjarna byggðarkjarna sem telja 1000 - 3000 manns . Gerð verður tillaga að uppbyggingu miðbæjarkjarna á Húsavík . Vigfús Þór Hróbjartsson , meistaranemi í skipulagsfræði fékk styrk fyrir verkefni Þriðja þéttbýlið – sérstaða Stokkseyrar innan sveitarfélagsins Árborgar . Vigfús Þór mun skoða möguleika smárra þorpa gagnvart öflugri þéttbýliskjörnum innan sama sveitarfélags . Aðferð rannsóknarinnar og niðurstöður má síðan heimfæra að hluta eða að öllu leyti á sambærilega þéttbýlisstaði . Skoða á styrkleika Stokkseyrar umfram hina tvo þéttbýlisstaðina í Árborg , Selfoss og Eyrarbakka .